UES

Muntanya.- Tour Neouvielles (3.091m.) Alts Pirineus.
2026-08-30 - 2026-09-03
Travessa alta muntanya. Dificultat mitjana.
La nostra proposta es una travessa de 4 dies amb sortida i arribada al llac d’Oredon al cor del massís i molt a prop dels meravellosos llacs d’Aubert i Aumar. Durant la travessa, assolirem el cim del Turón del Neouvielle de 3035m.
Es una travessa d’alta muntanya que requereix una bona forma física i estar acostumat al terreny de l’alta muntanya. No hi ha dificultats tècniques. En funció de la neu, s’hauran de dur grampons, si be en principi no calen. Això ho confirmarem a la reunió prèvia que s’anunciarà amb antelació suficient.
El primer dia arribarem amb cotxe al refugi del Llac d’Oredon, un petit refugi/hotel particular a tocar del llac.
Sortirem de Sabadell després de dinar
1a etapa
Refugi del llac d’Oredon, Cap d’Esterdou, llac d’Oule, Cabana de Bastan, col de Bastanet, llac de Port Bielh, hourquette Nere i refugi d’Aygues Cluses.
Comencem amb una pujada que ens durà a les envistes del gran llac d’Oule, per recorre després la zona lacustre de Bastan; una segona ascensió ens deixarà a la hourquette Nere amb vistes cap a Clotou; una darrera baixada per arribar al nou refugi d’Aygues Cluses. Es una etapa llarga però en la que no cal córrer, ja que disposem de tot el dia.
16.5km / 1300n de desnivell / 7 hores
Pel que vulgui fer més cims, optativa ment es poden fer els pics de Bastan i d’Aygues Cluses des dels respectius colls. En aquest cas es passa a 19km / 1650m de desnivell / 8hores.
2a etapa
Refugi d’Aygues Cluses, col de la Madamete, pic de la Madamete, col de Tracens, lac Nère, Hourquette de Mounicou i refugi de la Glère.
En aquesta segona etapa, més curta, passarem pel pic de la Madamete cim que té una magnífica vista per baixar cap al llac de Mounicou i enfilar-nos tot seguit al refugi de la Glere al peu del Turón i a la vall de Bareges.
10 km / 800m de desnivell / 5 hores.
3a etapa
Refugi de la Glere, lac de Mail, Turon del Neouvielle i retorn al refugi pel mateix camí.
Aquest és el dia destinat a fer un 3000, el Turón del Neouvielle que és el primer tres mil del Pirineu que es va documentar. L’ascensió no té cap dificultat tècnica a part de la gran quantitat de roca i tartera que hi ha a la zona, fruit del retrocés de la neu. La vista des del cim es fantàstica vers el Neouvielle, Tres Consellers, Pic Long….etc
Com que tornarem a dormir al refugi, aquesta etapa la farem amb el mínim pes.
11.5 km / 900metres de desnivell / 623 hores.
4a etapa
Refugi de la Glere, hourquette de Mounicou, hourquette d’Aubert, llacs d’Aubert i Aumar i refugi del llac d’Oredon.
La darrera etapa torna a ser un xic més llarga però no farem gaire desnivell; a més la baixada des de la hourquette d’Aubert cap als llacs d’Aubert i Aumar es d’una preciositat extrema, que ens farà més curta l’excursió. Arribarem al mateix punt de partida al llac d’Oredon.
12.1km / 715m de desnivell / 5hores
Un cop acabat el tour, cotxe i cap a Sabadell.
Coses a tenir en compte.
Cal estar federat.
S’ha de portar sac de dormir de llençol o semblant pels refugis
Cal portar la vestimenta i el calçat adequat per l’alta muntanya.

Caminades Slow
2026-09-03, 2026-09-10, 2026-09-17, 2026-09-24, 2026-10-01, 2026-10-08, 2026-10-15, 2026-10-22 and 1 more date
Iniciativa amb l’objectiu de crear l’hàbit de caminar, fomentar l’activitat física a l’aire lliure i fer xarxa amb altres persones amb els mateixos interessos.
Les caminades slow estan obertes a qualsevol persona que vulgui caminar a ritme suau, amb recorreguts d’entre 6 i 7 km per entorns naturals (i també urbans), per camins sense dificultat, majoritàriament plans, però amb alguna pujada i baixada.
Els recorreguts principals d’aquestes caminades són pel Rodal de Sabadell, però, mentre duren les restriccions de la PPA, es duran a terme des de la UES cap als diversos parcs de la ciutat.
Es surt a les 9:30h els dijous, amb una durada d’entre 2 h i 3 h.
Les sortides són gratuïtes i obertes a tothom que pugui caminar 6 o 7 km a ritme suau. Per participar-hi cal fer la inscripció a través de la nostra web, amb una única inscripció vàlida per a totes les sortides. Un cop inscrits, entrareu dins del canal (grup unidireccional) de WhatsApp, per on es comunicarà el lloc i l’hora de trobada de cada dijous, així com qualsevol canvi o anul·lació. Estar inscrit implica acceptar estar dins del canal de WhatsApp.
Cal portar roba i calçat adequats, motxilla petita amb aigua, ganyips o similar.

Caminades saludables +60, matinal.- Pels entorns de Lliçà d'Amunt
2026-09-15
Vallès Oriental
Itinerari sorprenent que ens descobrirà racons de bosc i planes conreades. Des de diversos punts gaudirem de vistes al Farell, Sant Llorenç del Munt, els Cingles del Bertí i el Montseny, l’ermita de Sant Esteve de Palaudàries i Sant Valerià.
Distància: 10 km >> Desnivell: +210 m

Cafès científics.- Del Quark al cosmos: Les dues cares de l'univers
2026-09-15
A càrrec de Gonzalo Merino, físic, director del Port d’Informació Científica
Sabies que per entendre com funciona l’univers més llunyà també cal estudiar les coses més petites que existeixen? Parlarem de partícules subatòmiques i de gegants còsmics, d’acceleradors de partícules i de telescopis ben estranys, d’imatges precioses i de dades captivadores. Tot plegat per entendre com allò infinitament petit i allò quasi infinitament gran estan connectats. Tens curiositat?
Organitza: Fundació Bosch i Cardellach
A les 19h, sala d’actes. Gratuït.

Muntanya.- Perdiguero (cap de setmana)
2026-09-19
3222m. Aragó. Alta Muntanya. Dificultat difícil.

Natura.- La Matagalls Montserrat, a poc a poc, etapa 7
2026-09-20
SANT SALVADOR DE LES ESPASES. En aquesta setena etapa anirem de Vacarisses a Monistrol de Montserrat, pel massís de les Espases, el Cul de la Portadora i l’Hostal de la Creu.
Durada: Tot el dia
Transport: Autocar
Dificultat: Mitjana

Natura.- Escapada a l'alta muntanya
2026-09-26 - 2026-09-27
Una nova experiència inoblidable al Parc Nacional d’Aigüestortes. El dissabte anirem fins a l’estany de Sant Maurici, gaudirem de les vistes des del Mirador i visitarem indrets emblemàtics com l’estany de Ratera i el gran estany d’Amitges. El diumenge, travessarem estanys cristal·lins com els de Barbs i Munyidera, i culminarem la ruta amb l’ascens al pic de Ratera, un mirador excepcional per admirar aquest paradís de llacs. Una escapada perfecta per connectar amb la natura de l’alta muntanya!
Durada: Cap de setmana
Transport: Cotxes particulars
Dificultat: Mitjana

Caminades saludables +60, tot el dia.- Ruta dels romans a Tarragona
2026-09-29
Tarragonès
Ruta circular que ens aproparà al llegat romà de Tarragona. Comencem visitant la pedrera del Mèdol i continuarem cap al Pont de les Ferreres (aqüeducte romà), tot gaudint d’aquest interessant paratge esquitxat de masos i camps de conreu.
Distància: 10,5 km >> Desnivell: +200 m

Marxa Nòrdica.- Pedraforca 360 des de Gósol
2026-10-03
Distància: 16,8km >> Desnivell: +/-600m.
Lloc de trobada: Plaça de les Dones del Tèxtil.
Transport: Cotxes particulars

Ronda Vallesana
2026-10-04

Senders.- Senders del Romànic a la Vall de Boí
2026-10-06 - 2026-10-09
En preparació

Marxa Nòrdica.- Selva d'Irati
2026-10-13 - 2026-10-16
Del 13 al 16 d’octubre vine a descobrir la Selva d’Irati.
La tardor és la millor època de l’any per gaudir d’aquest espai natural navarrès. Ideal per practicar marxa nòrdica
Inscripcions a partir del 16 de febrer.
Consulta el dossier informatiu

Muntanya.- El Coscollet
2026-10-17
1610m. Alt Urgell. Mitja muntanya. Dificultat mitjana.

Natura.- La Matagalls - Montserrat, a poc a poc, etapa 8
2026-10-18
ETAPA 8. LA MATAGALLS MONTSERRAT A POC A POC
MONTSERRAT. Etapa final, de Monistrol al monestir de Montserrat, amb dinar i celebració final d’acabament de la travessa.
Durada: Tot el dia
Transport: Autocar
Dificultat: Mitjana

Caminades saludables, +60, tot el dia.- Caminant pel Lluçanès
2026-10-20
Lluçanès
Ruta circular entre Perafita i Sant Martí d’Albars que combina masies i el paisatge obert del Lluçanès.
Distància: 10 km >> Desnivell: 300 m

Cafès científics.- Nakali: L'Aventura d'excavar a l'Àfrica.
2026-10-20
A càrrec de Marta Pina, paleontòloga
Què hi fa una paleontòloga que treballa a Sabadell excavant sota el sol de Nakali? En aquest Cafè Científic viatjarem fins a Kenya per descobrir un jaciment de fa gairebé 10 milions d’anys clau que és clau per entendre l’origen dels grans simis africans i, en última instància, el nostre propi llinatge. Parlarem de fòssils, de paisatges increïbles, de com és el treball de camp i la relació amb les dones de les comunitats locals. Una conversa oberta sobre evolució, ciència i aventura.
Organitza: Institut Català de Paleontologia Miquel Crusafont.
A les 19h, sala d’actes, gratuït.

Natura.- El Naixement del Riu Ripoll
2026-10-21
Primera etapa del nou llibre “El riu Ripoll de cap a cap”. Ruta pel terme de Sant Llorenç Savall a la descoberta de l’origen del riu Ripoll: la font de Cal Llogari, l’Aiguabarreig, el Galí… Amb la col·laboració dels Amics del Ripoll.
Durada: Matinal
Transport: Transport públic
Dificultat: Baixa

Caminant per Cabo de Gata
2026-10-24 - 2026-10-30
El Parc Natural Cabo de Gata – Níjar és una de les joies naturals d’Andalusia. Amb un clima únic, de caràcter semi-desèrtic i de passat volcànic, destaca per la seva fauna i flora i també per la seva costa. És l’espai protegit marítim terrestre de major extensió a la Península Ibèrica.
Durant 7 dies i 6 nits, recorrerem la costa (i també l’interior) d’aquest paratge natural que sorprèn i atrapa.
Consulta’n tota la informació

Natura.- Molins i formatges al Congost
2026-10-24
Resseguint la ruta dels molins al llarg del riu Congost, a Centelles, entre camins d’aigua, fonts i rescloses, arribarem al Molí de la Llavina, indret d’una bellesa especial i amb un gran llegat històric, on gaudirem de la visita guiada a un dels pocs molins fariners hidràulics encara en funcionament. Acabarem amb un tast dels seus cèlebres formatges artesans.
Durada: Matinal
Transport: Autocar
Dificultat: Baixa

Marxa Nòrdica.- Via Verda. De Girona a Quart i Cassà de la Selva
2026-10-25
Recorregut curt: 6km >> Recorregut llarg: 15,60km >> Desnivell: +/-55m
Lloc de trobada: Plaça de les Dones del Tèxtil
Transport: Autocar

Natura.- El Ripoll més muntanyenc
2026-10-28
Segona etapa del nou llibre “El riu Ripoll de cap a cap”: de les Marines (Sant Llorenç Savall) fins al pont vell de Castellar del Vallès, passant per les Arenes, Sant Feliu del Racó i el gorg d’en Fitó. El Ripoll més integrat al Parc Natural de Sant Llorenç del Munt. Amb la col·laboració dels Amics del Ripoll.
Durada: Matinal
Transport: Transport públic
Dificultat: Mitjana

Muntanya.- Puig d'Ou
2026-10-31
1800m. Garrotxa. Mitja muntanya. Dificultat fàcil.
